Document ID: /fineweb-2-swissfilter-quality_10-filterrobots/filtered/02038.jsonl.gz/4067

Quatter maguns, ina vatga Sterla, mugia, gianitscha u vatga. In animal cun blers nums. Ma tgi sa numna co? E sch’ina vatga mangia pastg, fa quel in dètg viadi avant che la vatga po producir latg. Il Minisguard declera pertge ch’ina vatga ha quatter maguns, e tge funcziun che quels han. Il viadi dal latg davent da la vatga enfin la chascharia L’emprim sto la vatga vegnir mulschida. Per vesair quai ha il Minisguard visità in bain puril a Parsonz en il Surmeir. Ils uffants Gino e Ronny mussan a nus co il roboter da mulscher funcziunescha, e co il latg chatta lura la via en in grond tanc che vegn transportà mintga di tar la chascharia.